У С Т А В

на

народно читалище

„ И С К Р А – 1936”

С. Езерово, Варненска област

 Народните читалища са уникално достояние на българското общество в епохата на националното възраждане.

Те имат неоценим принос във формирането на българската самобитност и култура.

 Чрез своята многостранна и обществено-полезна дейност, читалищата са призовани да допринасят за духовното изграждане на личността, за демократичното обновление на обществото.

 Народно читалище „ИСКРА”-1936 г. е основано през 1936 година в с. Езерово, Варненска област.

 **ГЛАВА ПЪРВА**

ОБЩИ ПОЛОЖЕНИЯ

Чл. 1 НЧ „Искра” – 1936 г. е самоуправляващо се културно-просветно сдружение в с. Езерово, което изпълнява и държавни, културно-просветни задачи.

 1./*доп./* На основание на чл. 9 ал. 5 от ЗНЧ в името на читалището се добавя годината на неговото създаване

 НЧ „Искра” – 1936 г.

 Чл. 2/*доп./* В дейността на НЧ „Искра” – 1936 г. могат да участват всички физически лица без ограничение на възраст, пол, религиозна, политическа и етническа принадлежност, ако спазват Устава му и работят за постигане на целите му.

 Чл. 3/*доп./* НЧ „Искра” – 1936 г. е юридическо лице с нестопанска цел. То се представлява от председател и секретар на настоятелството.

 **ГЛАВА ВТОРА**

 ЦЕЛИ И ЗАДАЧИ

 Чл. 4/*доп.-изм./* Целите на НЧ „Искра” – 1936 г. са да създава и разпространява духовни ценности, да развива творческите способности и задоволява културните потребности на населението на с. Езерово.

 Чл. 5/*доп.-изм./* НЧ „Искра” – 1936 г. съгласно чл. 4 от ЗНЧ може да се сдружава с други читалища за постигане на своите цели, за провеждане на съвместни дейности и инициативи при условията и по реда на ЗНЧ.

 Чл. 6./1/*доп./* НЧ „Искра” – 1936 г.:

 1. Обогатява културния живот в с. Езерово.

 2/*доп./*Съхранява и развива народните обичаи.и традиции.

 3. Възпитава с дух на демократизъм, родолюбие и общочовешка нравственост. Възпитава и утвърждава националното самосъзнание.

 4./*нова/* Развитие на социална и образователна дейност на населението.

 5./*нова/* Осигурява достъп до информация.

 Чл. 7 /1/*доп./*НЧ „Искра” – 1936 г. осъществява своите цели и задачи чрез:

 1. Общодостъпна библиотека с читалня която функционира към читалището съгласно ЗНЧ, събира и съхранява, организира и предоставя за ползване библиотечния фонд:

 а/*нова/* Извършва библиотечно-информационно обслужване.

 б/*нова/* Съдейства за повишаване на образователното ниво на жителите на с. Езерово.

 в/*нова/* Разширява електронния достъп до информация чрез компютърни и интернет услуги и обогатява качеството на живот на жителите.

 г/*нова/* Участва по национални проекти с цел обогатяване на библиотечния фонд.

 д/*нова/* Извършва краеведска дейност.

 2./*доп./* Самодейни колективи – развиване и подпомагане на любителското художествено творчество.

 3./*доп./* Чествания на празници, концерти, тържества и младежки дейности.

 4. Отпада.

 5. Други дейности подпомагащи изменението на основните му функции, в т. ч. и чрез сдружения и други подходящи форми с изключение на клубове с политически цели, религиозни секти, или други противоречащи на закона и добрите нрави, националното самосъзнание и традиции.

 6./*нова/* Организиране на школи, кръжоци и други дейности подпомагащи основните му дейности.

 /2/*доп./* НЧ „Искра” – 1936 г. няма право да организира или да предостави имуществото си за хазартни игри и нощни заведения:

 1./*нова/* За постоянно ползване от политически партии и организации.

 2./*нова/* За дейност на нерегистрирани по Закона за вероизповеданията религиозни общности и юридически лица с нестопанска цел на такива общности..

 3./*нова/* За ползване от председателя, секретаря, членовете на настоятелството и проверителната комисия и на членове на техните семейства.

 **ГЛАВА ТРЕТА**

УЧРЕДЯВАНЕ, ЧЛЕНСТВО, ПРЕКРАТЯВАНЕ

 Чл. 8/*доп./*НЧ „Искра” – 1936 г. е учрeдено на 20.03.1936 г. Седалището на НЧ „Искра” -1936 г. е в с. Езерово, общ. Белослав, обл. Варненска, ул. „Светлина” № 5.

 Чл. 9/*доп./*НЧ „Искра” – 1936 г. се вписва в регистъра на Окръжен съд – Варна, според условията на Закона за народните читалища.

 Чл.10/*доп.-изм./* Всяка промяна свързана с регистрацията на читалището се заявява в съда с настъпилите промени на основание чл. 9, ал. 7 от ЗНЧ.

 Чл. 11/1/*доп./*Дейността на НЧ „Искра” -1936 г. се прекратява по решение на Общото събрание на неговите членове.

 /2/ То може да бъде прекратено:

1./*нова/* От Окръжен съд ако дейността му противоречи на закона,

устава и добрите нрави, имуществото му не се ползва според целите и предмета на дейността на читалището.

 2./*нова/* Ако читалището не развива дейност в период от две години.

 3./*нова/* Ако е обявена несъстоятелност.

 Чл. 12/1/ Членовете на читалището са индивидуални, колективни и почетни.

 /2/ Индивидуалните членове са български граждани. Те биват:действителни и спомагателни.

 1./*доп.-изм*./ Действителни членове са дееспособни лица, навършили 18 години, които участват активно в дейността на читалището, редовно плащат членския внос, определен от Общото събрание и имат право да избират и да бъдат избирани.

 2. Спомагателни членове са под 18 години, нямат право да бъдат избирани в читалищното настоятелство и имат съвещателен глас.

 /3/*доп./*Колективните членове се приемат с решение на Общото събрание след сключване на писмено споразумение с НЧ „Искра” – 1936 г.Колективните членове могат да бъдат професионални и стопански организации, търговски дружества, кооперации, сдружения, културно-просветни и любителски клубове, които подпомагат дейностите, обогатяват материалната база и имат право на един глас в общото събрание.

 /4/ Почетните членове са български или чужди граждани с изключителни заслуги към читалището.

 /5*/доп./* Членството на индивидуалните членове се учредява и прекъсва или продължава на основание плетен членски внос, за което се води книга на членовете на НЧ „Искра” – 1936 г. от читалищния секретар.

 /6/ Членството на колективните членове се прекратява с писмено искане на колективния член, или с фактическото прекъсване плащането на членския внос в продължение на една година.

 **ГЛАВА ЧЕТВЪРТА**

 ОРГАНИ НА УПРАВЛЕНИЕ

 Чл. 13 /*доп./* Органи на управление на НЧ „Искра” – 1936 г. са общото събрание, настоятелството и проверителната комисия.

 Чл. 14/1 /*доп./* Върховен орган на НЧ „Искра” – 1936 г. е общото събрание на членовете на читалището.

 /2/ Общото събрание на читалището се състои от всички членове, имащи право на глас.

 Чл. 15/1/ Общото събрание:

 1.Приема и променя Устава.

 2. Избира и освобождава членовете на настоятелството, проверителната комисия, председателя.

 3./*доп./* Приема бюджета на НЧ „Искра” – 1936 г.

 4./*доп./* Взема решение за членуване на НЧ „Искра” – 1936 г. в Съюза на народните читалища или в други сдружения на читалищата.

 5./*доп./* Приема основни насоки за дейността на НЧ „Искра” – 1936 г.

 6. Приема годишен отчет.

 7. Определя размера на членския внос.

 8./*доп./* Отменя решения на органите на НЧ „Искра” – 1936 г.

 9. Взема решения за прекратяване на читалището.

 10. Взема решение за отнасяне до съда на незаконосъобразни решения на ръководството или отделни читалищни членове.

 11./*нова/* Взема решения за откриване на клонове на читалището след съгласуване с общината.

 12./*нова/* Приема вътрешни актове, необходими за организацията на дейността на читалището.

 /2/. Решенията на общото събрание са задължителни за другите органи на читалището.

 Чл. 16/1/*доп./* Редовно общо събрание се свиква по решение на настоятелството, по искане на проверителната комисия най-малко веднъж годишно. Извънредно общо събрание може да бъде свикано по решение на настоятелството, на проверителната комисия или на 1/3 от членовете на читалището.

 /2/*доп./* Поканата за събранието трябва да съдържа дневен ред, датата и часа на провеждане, кой го свиква. Тя трябва да бъде получена срещу подпис или връчена не по-късно от седем дни преди датата на провеждането на събранието. В същия срок на вратата на читалището и на други общодостъпни места в населеното място трябва да бъде залепена покана за събранието.

 /3/*доп. - изм./* Общото събрание е законно, ако присъстват най-малко половината от имащите право на глас членове на читалището. При липса на кворум, събранието се отлага с един час. Събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно събрание.

 /4/*доп./*Решенията се вземат с обикновено мнозинство с изключение на решенията по чл.15 ал. 1, т 1, 4, 8, 9, 10 за което е необходимо квалифицирано мнозинство от 2/3 от членовете на читалището.

 /5/*нова/* Ако решенията на общото събрание противоречат на ЗНЧ и устава тогава две трети от членовете имат право да отменят решенията на общото събрание чрез съда.

 Чл. 17/1/*доп.-изм./*Ръководен орган на НЧ „Искра” – 1936 г. е настоятелството, което се състои най-малко от 3 души, избрани за срок от три години. Членовете на настоятелството не трябва да имат роднинска връзка както по права, така и по сребрена линия.

 /2/ Настоятелството:

1. Свиква общото събрание.

2. Осигурява изпълнението на решенията, взети от общото събрание.

 3. Подготвя и внася в общото събрание проекто-бюджета на читалището и утвърждава щата.

 4. Подготвя и внася в общинския съвет и други органи и организации предложения за реконструкция и модернизация на читалището.

 5./*доп. /* Приема Правилник за вътрешния ред на НЧ „Искра” – 1936 г.

 6./*нова/* Назначава секретаря на читалището и утвърждава длъжностната му характеристика.

 7./*нова/* Изготвя годишния отчет за приходите и разходите който се приема на общото събрание.

 8./*нова/* Представя отчет за изразходваните от бюджета средства в общината до 31 март.

 9./*нова/* Настоятелството взема решения с мнозинство повече от половината на членовете си.

 10./*нова/* Заседанията на настоятелството се свикват от председателя, най-малко веднъж на три месеца.

 /3/ Председателят:

1 .Представлява читалището.

2. Свиква и ръководи заседанията на настоятелството и

председателства общото събрание..

 3. Отпада.

 4. Отчита дейността се пред настоятелството.

 5. Сключва и прекратява трудовите договори със служителите, съобразно бюджета на читалището и въз основа решенията на настоятелството.

 6./*навя/* Председателя е член на настоятелството и се избира от общото събрание за срок до 3 години, който организира дейността на читалището съобразно закона, устава и решенията на общото събрание.

 7./*нова/* Председателят в срок до 10 ноември представя на кмета на общината предложения за своята дейност през следващата година на основание на чл.26а ал. 1 от ЗНЧ.

 8./*нова/* Председателят представя ежегодно до 31 март доклад пред кмета на общината и общинския съвет за осъществените читалищни дейности в изпълнение на програмата и изразходваните от бюджета средства през предходната година на основание на чл.26а ал. 2 от ЗНЧ.

 /4/*нова/* Секретарят на читалището:

 1./*нова/* Организира изпълнението на решенията на настоятелството, включително решенията за изпълнението бюджета.

 2./*нова/* Организира текущата, основната и допълнителната дейност.

 3./*нова/* Отговаря за работата на щатния и хонорования персонал.

 4./*нова/* Представлява читалището заедно и по отделно с председателя.

 5./*нова/* Секретарят не може да е в роднински връзки с членовете на настоятелството и проверителната комисия по права и серебрена линия до четвърта степен, както и да бъде съпруг/съпруга на председателя на читалището.

 Чл. 18/1/ Проверителната комисия се състои от трима членове, избрани за срок от три години.

 /2/*доп./* Членовете на проверителната комисия не могат да бъдат лица, които са в трудово-правни отношения с читалището или са роднини на членовете на настоятелството, на председателя или секретаря по права линия съпрузи, братя, сестри и роднини по сватовство от първа степен.

 /3/ Проверителната комисия осъществява контрол върху дейността на настоятелството и председателя за спазване на Закона, Устава и решенията на общото събрание.

 /4/ При констатирани нарушения проверителната комисия уведомява общото събрание.

 /5/ В проверителната комисия не могат да влизат лица осъждани на лишаване от свобода за умишлени престъпления от общ характер.

 **ГЛАВА ПЕТА**

 ИМУЩЕСТВО И ФИНАНСИРАНЕ

 Чл.19/*доп.-изм./*Имуществото на НЧ „Искра” – 1936 г. се състои от право на собственост и други вещни права,ценни книжа, други права и задължения.

 Чл. 20/1/*доп./* НЧ „Искра” – 1936 г. се финансира от държавния, общинския бюджет, както и от собствени приходи.

 1.Субсидията от държавния и общинския бюджет се определя съобразно чл. 23 ал. 1 от ЗНЧ.

 2. Платени културни услуги.

 3. Такси от курсове, школи, кръжоци и други форми на обучение.

 4. Трудови инициативи, стопанска дейност и обществени услуги.

 5. Помощи от стопански и обществени организации, фирми, творчески съюзи и др.

 6. Дарения и завещания.

 7. Други източници.

 8/*нова/* Културно-просветна и информационна дейност.

 Чл. 21 Разходите не могат да надвишават приходите.

 **ГЛАВА ШЕСТА**

 ДОПЪЛНИТЕЛНИ РАЗПОРЕДБИ

 Чл. 22/*доп./* Читалище „Искра” – 1936 г. има кръгъл печат с надпис „Народно читалище „Искра” -1936 г. с. Езерово, Варненска област” в окръжност в средата разтворена книга с годината на основаване.

 Чл. 23/*доп./*Празник на НЧ „Искра” – 1936 г. е 24 май – Деня на славянската писменост и култура.

 Този устав е изменен и допълнен въз основание Закона за народните читалища, приет на 05.06.2009 година.

 Този устав е изменен и допълнен въз основание Закона за народните читалища, от 5.06.2009 година.

 Уставът на НЧ „Искра – 1936”е приет на отчетно събрание проведено на 23.02.2010 год. с гласовете на 42 члена – 2/3 от общия брой на действително отчетените членове, видно от приложения списък и подлежи на вписване в регистъра на Варненски окръжен съд.

**ОТЧЕТ**

**за дейността на народно читалище „Искра – 1936 г.” с. Езерово за 2019 година**

 Мястото и ролята на българското читалище е не само традиционна културно-просветна организация, но и като съвременна гражданска организация, призвана да обхване в себе си най-широк кръг от населението, като основна клетка на културата в страната.

**Уважаеми читалищни дейци,**

**Читалищното Настоятелство свиква настоящото годишно събрание, за да отчете дейността на НЧ „Искра – 1936 г.” за отчетния период 01.01.2019 -31.12.2019 година.**

 Облика на народното читалище се определя от широко развито библиотечно дело, културно-масова и художествена самодейност.През изминалият отчетен период на 2018 година работата на настоятелството, читалищните работници и самодейците продължи с реализирането на поставените

**ОСНОВНИ ЦЕЛИ:**

1.Утвърждаване на читалището като обществен и културен център, осигуряващ на гражданите равен достъп до всички видове информация и дейности.

2Постоянно обогатяване на библиотечните колекции с традиционни /книжни/ и други носители на информация.

3.Активно участие със свои инициативи и дейности в културния живот на селото , общината и страната.

4.Разширяване контактите и партньорствата с институции,обществени организации, НПО, сдружения, съюзи.

5. Участие в проекти на регионално и национално ниво.

**ДЕЙНОСТИ И МЕРОПРИЯТИЯ**

**1.Библиотечна дейност.**

 Книгите – те са силата и богатството на читалищната дейност, вековна съкровищница на човешката мъдрост и знания. Каква е равносметката за тази важна за читалището дейност?

 През 2019 година продължи библиотечно-библиографското и информационно обслужване на потребителите.Своята дейност читалищната библиотека разшири чрез предоставяне на свободен достъп на читателите до интернет. Заетите библиотечни документа са 5006 тома. Библиотеката е посетена 2971 посещения за дома и 743 посещения за ползване на компютрите. Това означава само едно- читалищната библиотека е намерила възможност да привлича все повече потребители .Библиотечният фонд наброява 6765 тома литература, която е разнообразна по съдържание. През годината са закупени 112 тома нова литература. Недостатъчното комплектуване на нова литература е тревожна тенденция за цялата страна. В тази посока Министерството на културата обявява ежегодно финансова подкрепа чрез кандидатстване по проект за набавяне на книги „Българските библиотеки – центрове за четене и информираност”2019. През 2019 година библиотеката при читалището спечели проекта за сумата 1192 лв. и бяха закупени 98 книги. Темите на библиографските справки са определени от читателските търсения и са от всички отрасли на знанието. Библиотеката успява максимално да отговори на информационните потребности на населението.

 Продължава традицията за колективни посещения на деца от детската градина и ученици за запознаване с обслужването,справочния и информационен масив на библиотеката и провеждането на открити уроци, мултимедийни презентации по определени теми, включени в учебния процес.

 В библиотеката целогодишно се работи с клуб „Приятели на книгата”, подържат се тематични витрини, свързани с честване на кръгли годишнини бележити автори и витрина „Нови книги”.Предоставя се актуална информация за свободните работни места в населеното място общината.

**2.Любителско художествено творчество:**

 През отчетния период, читалището успя да запази състава на постоянно работещите колективи: Певческа група „Незабравка”, шест танцови състава „Искра”според възрастта. Участват над 100 самодейци.

 Всички провеждат редовно своите занимания и репетиции. Самодейните колективи, през отчетния период с много желание и амбиция работиха и продължават своята мисия, превърнала се в тяхно мото „ Да съхраним българските традиции в нашето село”.Те подбират репертоара си в зависимост от предстоящи празници, концерти и участия във фолклорни фестивали и конкурси.

 Участия на самодейните състави в събори и други мероприятия на регионално, национално и международно равнище:

Международни участия:

1. От 10 до 13.10. участие на два танцови състава в Световен фестивал „Чуйте Девин” в гр. Девин.
2. На 29.06. участие на ПГ „Незабравка” и 2 индивидуални изпълнения в Втори Международен фолклорен фестивал „За да остане българското” в с. Климентово.

Участия в регионални и национални събори и фестивали:

1. Участие на ПГ „Незабравка” на 1.02. в празника на виното в гр. Белослав.
2. На 3.03. участие на 2 танцови състава в детски кът в Морската градина Варна във връзка с 141 годишнината от Освобождението на България под надслов „Децата на Варна празнуват 3 март”.
3. 17.03. участие на танцова школа „Росна китка” в Национален фестивал „Фолклорен изгрев” гр. Варна.
4. 14.04. участие на 3 танцови състава във Великденска плетеница в Спортна зала гр. Варна.
5. 30.04. участие на ПГ „Незабравка” и 2 индивидуални изпълнения във фестивала „Като жива вода” в гр. Суворово – две първи места и едно трето място.
6. 1.05.участие на три детски танцови състава във „Като жива вода” Суворово – 3 първи места.
7. 18.05. младежки танцов състав участва в благотворителен концерт „Заедно за нашето читалище” в читалище „П. Р. Славейков” гр. Варна.
8. Участие на ПГ „Незабравка” и едно индивидуално изпълнение в осми фолклорен празник „Блъсково – чисто, хубаво, добро”.
9. 17.07. участие на ПГ „Незабравка” и 2 индивидуални изпълнения и едно трио във фолклорен събор „Света Марина” в с. Ботево.
10. 24.08. участие на ПГ „Незабравка” 2 индивидуални изпълнения и с участието на Мелиса Ахмедова в Осми Национален събор за автентичен фолклор „Тополи пее и се смее”2019 в с. Тополи.
11. На 25.08. участие на ПГ „Незабравка” и 2 индивидуални изпълнения във фолклорен фестивал „Ченге пее и танцува” Аспарухово.
12. Участие на 31.08. ПГ „Незабравка” и две индивидуални изпълнения в 21 Добруджански събор „Богородица” гр. Генерал Тошево.
13. На 6.09. участие на ПГ „Незабравка” и 2 индивидуални изпълнения в 13 издание на Областен събор на народното творчество „Песните на брега” гр. Варна.
14. 22.09. участие на ПГ „Незабравка” и 1 индивидуално изпълнение в X фолклорен събор „Селото на орехите пее” в с. Добрина. Участие и с кулинарна изложба.
15. 20.10. участие на ПГ „Незабравка” и 2 индивидуално изпълнение вXXIII Национален фестивал „Листопад на спомените” Варна.
16. Участие на ПГ „Незабравка” на 18.11. и две индивидуални изпълнения в 15 Национален музикален фестивал „Фолклорен изгрев”2019 гр. Варна.
17. На 8.12. участие на два танцови състава в Благотворителен концерт в гр. Белослав „Надежда за Теди”.
18. 18.12. участие на 2 танцови състава в Благотворителен концерт в гр. Белослав „Искам бебе”.

**3.Колективни форми:**

 Празненства, концерти, чествания:

 Местните прояви са свързани със запазването на българските традиции и обичаи – честване на Бабин ден, Трифон зарезан, Лазеруване, Велекденски и Коледни празници. Отбелязват се различни бележити дати и годишнини с тематични изложби, презентации и прожекции на филми с мултимедия, концерти, вечеринки, срещи, забавления и др. които се провеждат в залата на читалището, библиотеката, на открито в други институции.Проявите са много, различни по съдържание, вид и тематика.

 Народното читалище има една единствена цел – да работи за повишаване културата на българина. То заслужава не само любов, уважение, призвание, но преди всичко грижа

**ПЛАН –ПРОГРАМА**

 **ЗА ДЕЙНОСТТА НА НЧ ”ИСКРА – 1936 Г.” С. ЕЗЕРОВО ЗА**

**2020 ГОДИНА**

 Целта на НЧ „Искра-1936 г.” с. Езерово е да задоволява потребностите на населението свързани с обогатяване и развитие на културния живот на селото, социалната и образователната дейност, запазване на местните традиции и обичаи, фолклор и нравствени ценности, разширяване на знанията на населението и приобщаването му към достиженията на науката, създаване на условия за изява на творческите способности на младото поколение, възпитание и утвърждаване на националното възпитание, осигуряване на достъп до информация на населението.

 **І** Поддържане и развитие на материално- техническата база:

 Да подържа, опазва и развива материалната база и всички технически средства, намиращи се в нея.

 **ІІ Библиотечна дейност:**

 В своята мащабност културната политика на библиотеката през 2020 година ще има една основна цел – всеобхватно чрез всички възможни съвременни форми да разкрива богатството на книгите и да подържа импулса за разпространението на културните ценности.

 1. Библиотечния фонд да се обогатява и допълва съобразно читателските интереси със собствени средства и средства по проекти на МК.

 2. Обновяване и попълване с нови заглавия на ученически и детски книги, съобразена със списъците с препоръчителна за четене литература и изучавана в училище.

 3. Провеждане на за разширяване званията на населението – честване на бележити годишнини, презентации, прожекции, срещи с автори и др.

 4. Изготвяне на тематични справки.

 5. Поддържане на витрини „Нови книги”.

 6. Работа с децата от клуб „Приятели на книгата” – сбирки четене на литературни произведения.

 **III Образователна , информационна и социална дейност:**

 1.Продължаване работата по програмата „Глобални библиотеки”- безплатен достъп до информация и комуникации чрез интернет.

 2. Възможност за безплатно обучение по ИКТ на хора от различни възрасти.

 3.Предоставяне на актуална информация за свободните работни места в региона и общината.

 4. Помощ при търсене на работа и изготвяне на документи при кандидатстване за нея.

 5. Предоставяне на информационни и консултански услуги на населението.

 **IVХудожествено-творческа дейност:**

1. Да се съхранява, популяризира и развива българския фолклор и българските обичаи и традиции.
2. Да се обогатява и развива дейността на самодейните групи и състави към читалището.
3. Участие на местни, регионални, областни, национални и международни фестивали и конкурси.

**V Участие на читалището в инициативи на други организации и институции:**

1. Участия в събития, организирани от Общината, регионални и национални инициативи.
2. Партньорство и сътрудничество с общинска администрация, бизнеса и НПО в различни проекти.
3. Участия в семинари и обучения, организирани от РЕКИЦ читалища гр. Варна.
4. Участия в семинари и обучения, организирани от РБ”Пенчо Славейков” гр. Варна.

**ПЛАН – ПРОГРАМА**

за

дейността на Народно читалище „Искра – 1936 г.” с. Езерово

през 2020 година

|  |  |
| --- | --- |
| **месец** | **дейност** |
| януари | 85 години от рождението на Дамян Дамянов – четене от стиховете му с ученици |
| януари | Бабин ден |
| февруари | Трифон зарезан |
| февруари | 90 години то рождението на Леда Милева-четене с началния курс на нейни приказки |
| февруари | 147 години от обесването на Васил Левски – изложба в библиотеката |
| март | Ден на самодееца |
| март | Посещение на ПГ „Незабравка” при децата от детската градина |
| март | 142 години от Освобождението на България от Османско иго – литературно-музикална програма |
| март | Ден на жената – 8-ми март - вечеринка |
| март | 130 години от рождението на Чудомир – четене на негови разкази в библиотеката |
| април | „Моята любима книга” посещение на децата от първи клас в библиотеката |
| април | С любимите приказки на Андерсен – 215 години от рождението му – с учениците от началния курс |
| април | Участие на два танцови състава във Великденска плетеница в Спортна зала гр. Варна |
| май | Участие на два танцови състава и ПГ „Незабравка” в събора „Като жива вода” в гр. Суворово |
| май | Гергьов ден – селищен празник – участие на читалищните състави в концерта |
| май | 90 години от рождението на Пеньо Пенев – изложба в библиотеката |
| май | 24 май – ден на славянската писменост и култура – празничен концерт от самодейците на читалището |
| юни | Ден на Ботев и на загиналите за свободата на България – изложба в библиотеката |
| юни | 170 години от рождението на Иван Вазов – четене на негови произведения в библиотеката |
| юни | Участие на два танцови състава в танцов фестивал „Фолклорна палитра” гр. Девня |
| юни | „Малкият принц” любима книга на малки и големи – четене в библиотеката във връзка със 120 години от рождението на Екзюпери |
| юни | Участие на ПГ „Незабравка” в Международен фестивал „За да остане българското” в с. Климентово |
| юли | Участие на два танцови състава във международен фестивал |
| юли | Прожектиране по мултимедията на детски филми от препоръчителните списъци на учениците |
| юли | Участие на ПГ „Незабравка” във фолклорен фестивал „Света Марина” с. Ботево |
| юли | 125 години от рождението на Петко Р. Славейков – изложба в библиотеката |
| август | Участие на ПГ „Незабравка” във фолклорен фестивал на „Осеновата чешма” в с. Китка |
| август | Участие на ПГ „Незабравка” във фолклорен фестивал „Ченге пее и танцува” в с. Аспарухово |
| септември | Участие на ПГ „Незабравка” в събора „Селото на орехите пее” в с. Добрина |
| октомври | 100 години от рождението на Джани Родари – четене в библиотеката на откъси на негови произведения с начален курс |
| октомври | Участие на два танцови състава във фестивала „Фолклорен изгрев” гр. Варна |
| октомври | Национална седмица на четенето – „Книгите са най-тихия и верен приятел” – четене на любими цитати от литературни произведения от наши и чужди автори |
| ноември | Ден на народните будители – изложба в библиотеката |
| ноември | 140 години от рождението на Йордан Йовков – четене на негови разкази |
| ноември | 185 години от рождението на Марк Твен – изложба в библиотеката |
| декември | Коледни тържества |

**АКТУАЛЕН СЪСТАВ НА НАСТОЯТЕЛСТВОТО**

**НА НАРОДНО ЧИТАЛИЩЕ „ИСКРА” С. ЕЗЕРОВО**

1. Богдана Трифонова Трифонова - председател
2. Тюркян Басриева Адемова - член
3. Юлияна Димчева Георгиева - член

 **ПРОВЕРИТЕЛНА КОМИСИЯ**

1. Кремена Нанева Джорджева - председател

 2. Недялка Тодорова Добрева - член

 3. Станка Андреева Илиева - член